Der er langt fra Ohio til Vendsyssel, men 24-årige Floyd Franks tager alligevel turen over Atlanten. Midtbanespilleren er i øjeblikket på kontrakt i Cleveland City Stars i den nordamerikanske 2. division, men skal fra slutningen af august spille for Blokhus FC i den danske 2. division. Floyd Franks har underskrevet en to-årig kontrakt, og det glæder sportschef i Blokhus FC, Benny Rosenquist. - Kontrakten er underskrevet, han kommer ved udgangen af august måned. Han er en dygtig, arbejdsom midtbanespiller, som kan tilføre os noget styrke. Han kan skabe rum og plads til de øvrige spillere, siger sportschef Benny Rosenqvist til bold.dk.

Opsummering:
Lige før transfervinduet lukker får Blokhus FC tilgang af den amerikanske midtbanespiller Floyd Franks.